ກົມໃຫຍ່ພະລາທິການ ຮ່ວມກັບບໍລິສັດ ອີຈິນ ວິສະວະ ກຳກໍ່ສ້າງລາວ ໄດ້ຈັດພິທີເຊັນ ສັນຍາການຮ່ວມດຳເນີນທຸ ລະກິດໂຄງການສ້າງຕັ້ງໂຮງ ງານຜະລິດອຸປະກອນສະກັດ ກັ້ນ ແລະ ຕ້ານອັກຄີໄພທຸກ ຊະນິດ ທີ່ທັນສະໄໝ ເມື່ອວັນ ທີ 8 ສິງຫາ 2018 ທີ່ໂຮງແຮມ ຄຣາວພລາຊາ ເປັນກຽດເຂົ້າ ຮ່ວມໂດຍທ່ານ ພົຕ ສົມແກ້ວ ສີລາວົງ ລັດຖະມົນຕີກະຊວງ ປ້ອງກັນຄວາມສະຫງົບ (ປກສ) ແລະ ຮ່ວມລົງນາມລະຫວ່າງ ທ່ານ ພົຈວ ຄຳໄຕ ຄຳແພງ ເພັດ ຫົວໜ້າກົມໃຫຍ່ພະລາທິ ການ ແລະ ທ່ານ ເຈີ້ງ ເຈີ່ນຢົ່ງ ອຳນວຍການບໍລິສັດ ອີຈິນ ວິ ສະວະກຳກໍ່ສ້າງລາວ ພ້ອມ ດ້ວຍແຂກຖືກເຊີນ ແລະ ພາກ ສ່ວນທີ່ກ່ຽວຂ້ອງເຂົ້າຮ່ວມ. ທ່ານ ພົຈວ ຄຳໄຕ ຄຳ ແພງເພັດ ກ່າວວ່າ: ການເຊັນ ສັນຍາໃນຄັ້ງນີ້ ເພື່ອເປັນການ ພັດທະນາເສດຖະກິດ-ສັງຄົມ ໃຫ້ເຕີບໃຫຍ່ເຂັ້ມແຂງຂຶ້ນເທື່ອ ລະ ກ້າວ ແລະ ເປັນການສົ່ງເສີມ ການລົງທຶນພາຍໃນ ແລະ ຕ່າງ ປະເທດ ໂດຍສະເພາະເພື່ອ ເຮັດໃຫ້ກຳລັງປ້ອງກັນຄວາມ ສະຫງົບມີການຂະຫຍາຍຕົວ ທາງດ້ານວຽກງານການຜະລິດ -ທຸລະກິດຂຶ້ນຕື່ມບາດກ້າວ ໜຶ່ງ. ກົມໃຫຍ່ພະລາທິການ ປ້ອງກັນຄວາມສະຫງົບຮ່ວມ ກັບບໍລິສັດ ອີຈິນ ວິສະວະກຳ ກໍ່ສ້າງລາວ ຈຳກັດ ພ້ອມກັນ ຈັດຕັ້ງພິທີເຊັນສັນຍາຮ່ວມດຳ ເນີນທຸລະກິດໂຄງການສ້າງ ຕັ້ງໂຮງງານຜະລິດອຸປະກອນ ສະກັດກັ້ນ ແລະ ຕ້ານອັກຄີໄພ ທຸກຊະນິດ ທີ່ທັນສະໄໝ ຢ່າງ ເປັນທາງການ, ໂຄງການດັ່ງ ກ່າວເປັນໂຄງການຮ່ວມລົງ ທຶນ ລະຫວ່າງກະຊວງປ້ອງກັນ ຄວາມສະຫງົບ ແລະ ນັກທຸກ ລະກິດ (ສປ ຈີນ), ມູນຄ່າການ ລົງທຶນ 20.000.000 ໂດລາ ໃນໄລຍະເວລາລົງທຶນ 30 ປີ ແລະ ຝ່າຍກະຊວງປ້ອງກັນ ຄວາມສະຫງົບຖືຮຸ້ນ 20% ແລະ ບໍລິສັດຖືຮຸ້ນ 80%, ຈຸດ ປະສົງເພື່ອຜະລິດ - ຈຳໜ່າຍ ອຸປະກອນສະກັດກັ້ນ ແລະ ຕ້ານອັກຄີໄພທຸກຊະນິດທີ່ທັນ ສະໄໝ, ສ້າງໃຫ້ປະຊາຊົນມີ ວຽກເຮັດງານທຳ. ຜົນໄດ້ຮັບ ຂອງໂຄງການ ພາຍຫຼັງໂຄງ ການນີ້ສຳເລັດຈະໄດ້ຮັບໃຊ້ ວຽກງານປ້ອງກັນຄວາມສະ ຫງົບ ແລະ ສັງຄົມທົ່ວໄປ ເຮັດ ໃຫ້ສອງຝ່າຍມີຜົນປະໂຫຍດ ທາງດ້ານເສດຖະກິດ, ຖືກກັບ ທິດຊີ້ນຳຂອງຂັ້ນເທິງ ໃນການ ສ້າງພະລາທິການກັບທີ່ ຕາມ ທິດເພິ່ງຕົນເອງ ກຸ້ມຕົນເອງ ແລະ ສ້າງຄວາມເຂັ້ມແຂງດ້ວຍ ຕົນເອງເທື່ອລະກ້າວເປັນການ ປະກອບສ່ວນອັນສຳຄັນເຂົ້າ ໃນການພັດທະນາເສດຖະກິດ ຂອງຊາດ (ຂ່າວ: ຍຸພິນທອງ)